section_heading: Životopis
paragraph_text: Nakon završene osnovne škole, 1935. godine upisao se na Franjevačku klasičnu gimnaziju - sjemenište u Sinju. Ivan Prcela maturirao je u srpnju 1944. godine. U školskoj godini 1944./45. bio je student na Visokoj franjevačkoj bogosloviji u Makarskoj i odatle je mobiliziran je u JNA 3. travnja 1945. godine. Iz Trsta je 10. lipnja 1945. godine pobjegao u Italiju i uspio se upisati na Papinsko sveučilište Antonianum u Rimu gdje studira dvije godine. Godine 1947. teško je obolio, prekinuvši treću godinu studija a nakon dugog oporavka istupio je iz Franjevačkog Reda. Zatim odlazi u Sjedinjene Američke Države prvo u Chicago a 1951. godine u Cleveland. Godine 1954. diplomirao je englesku književnost i njemački jezik. Poslije je stekao još i dva magisterija, iz francuskog jezika i književnosti te iz povijesti.<ref>Bog nije htio da budem svećenik - Slobodna Dalmacija, 4.7.2003. Tekst i snimka T. Paštar, preuzeto 7. travnja 2012.